stanford-oval/wikipedia huggingface dataset:
מרי וטסרה
ביוגרפיה

מרי נולדה בווינה ב-19 במרץ 1871. אביה היה אלבין פון וטסרה, דיפלומט בשירות החוץ האוסטרי. אמה הייתה הלנה בלטאזי, בת למשפחה יוונית עשירה מהאי כיוס, אז חלק מהאימפריה העות'מאנית. משפחתה קיבלה תואר אצולה מפרנץ יוזף הראשון, קיסר אוסטריה רק בשנת 1870, ולפיכך נחשבה לחלק מ"האצולה החדשה", מעמד נמוך יותר מבחינה חברתית באצולה האוסטרית. למרי הייתה אחות אחת, יוהנה, ושני אחים: לאדיסלאוס ופרנץ אלבין. הוריה של מרי ציפו שהיא ואחותה ינשאו לבנים ממשפחות חשובות, וכך יסייעו להעלות את מעמדה החברתי של המשפחה. מרי למדה ב"מכון לבנות אצולה" - פנימיות ייחודיות עבור בנות אצולה בין הגילאים 12-17, אשר נועדו להכשיר נשים צעירות לתפקידן בחברה כנשים ואמהות אריסטוקרטיות.
על פי הדעה המקובלת, בנובמבר 1888 נפגשה וטסרה לראשונה עם רודולף, נסיך הכתר של אוסטריה, בנם של הקיסר פרנץ יוזף ושל הקיסרית סיסי. עם זאת, יש הסוברים שהם נפגשו וניהלו רומן עוד לפני כן. רודולף היה באותה העת כמעט בן 30, והיה נשוי שלא באושר לסטפני, נסיכת בלגיה (הם חיו בנפרד). וטסרה הייתה בת 17, וכבר התבלטה כנערה יפה מאוד. גיסתו של רודולף, לואיז, נסיכת בלגיה, העידה מאוחר יתר שהפגישה הראשונה בין רודולף ומרי אירעה במהלך הופעה בבורגתיאטר. כמו כן היא העידה שרודולף אמר כבר אז: "אני פשוט לא יכול לקרוע את עצמי ממנה."
עד מהרה החלו השניים לנהל רומן. בעוד רודולף ראה את הרומן בצורה קלילה, והמשיך את היחסים עם שאר המאהבות שלו. ככל הנראה וטסרה באמת אהבה את רודולף, ושמרה לו אמונים. היא קיוותה שרודולף יוכל להתגרש מסטפני ולשאת אותה לאשה, למרות שמשפחתה ניסתה להסביר לה את חוסר ההיגיון שבדבר. הן הוריו של רודולף והן הוריה של וטסרה ידעו על הרומן והתנגדו לו.
ב-30 בינואר 1889, נמצאו לפתע וטסרה ורודולף מתים בבית הציד של רודולף בעיירה מאיירלינג (פרשת מאיירלינג). נסיבות המוות נותרו לא ברורות במשך שנים, אולם מקובלת הסברה על פיה מדובר בהתאבדות כפולה. הסיבה להתאבדותו של רודולף הייתה ככל הנראה יאוש ממדיניותו השמרנית של אביו, מחוסר יכולתו לממש את אהבתו, וייתכן שאף עגבת שממנה סבל. נראה שהוא תכנן את ההתאבדות כבר חצי שנה קודם לכן, אולם חפץ להתאבד עם אחת ממאהבותיו. השחקנית מיצי קספר (Mizzi Kaspar) אשר קיימה רומן עם רודולף, העידה מאוחר יותר שהנסיך הציע לה להתאבד עמו. ככל הנראה רק לאחר שקספר דחתה את ההצעה (ולטענתה אף פנתה למשטרה) הוא הציע אותה לווטסרה, אשר הסכימה. עם זאת, יש הסוברים שהשניים נרצחו בידי קרובי משפחה של רודולף. זיטה, נסיכת בורבון-פארמה, הקיסרית האחרונה של האימפריה האוסטרו-הונגרית, טענה בזמנו שהם נרצחו בידי סוכנים צרפתיים ששלח ז'ורז' קלמנסו. גרסת הרצח אכן מקובלת יותר בקרב המלוכנים האוסטרים. יש אף תאוריות הגורסות שווטסרה הייתה בהריון, ומתה מדימום במהלך הפלה לא מוצלחת. על פי אותן גרסאות, לאחר שווטסרה מתה, רודולף איבד את הטעם בחייו והתאבד.
ב-2015 התגלה אוסף מכתבים שכתבה וטסרה למשפחתה וחשף את תעלומת מותם, 126 שנים לאחר מכן. המסמכים הופקדו בכספת בנק אוסטרית 36 שנה לאחר מותה, ככל הנראה על ידי משפחתה, והועברו לספרייה העירונית האוסטרית בתיקיית מכתבים שהכילו מסמכים אישיים, מכתבים, ותמונות של משפחת וטסרה. מהמכתבים שנכתבו במאיירלינג זמן קצר לפני האירוע, עולה כי אכן השנים התאבדו עקב חוסר יכולתם לממש את אהבתם.
קברה של וטסרה

גופתה של וטסרה הוצאה מהמבנה במהירות ובסתר, ונקברה בהקדם האפשרי בעיירה הייליגנקרויץ, כלל ללא בדיקה. במהלך השנים הקבר נפרץ שלוש פעמים. ב-1946 חיילים רוסיים מכוח הכיבוש הסובייטי באוסטריה, שברו את צלחת הגרניט שמעל הקבר ופתחו את הארון בתקווה למצוא בתוכו תכשיטים. ב-1959, רופא צעיר בשם גרד הולר, בלוויית בן משפחת וטסרה ומומחים בשימור קבורה, בחן את שרידי הגופה. ד"ר הולר בחן היטב את הגולגולת ועצמות אחרות בחיפוש אחר עקבותיו של חור כדור, אך ציין כי לא מצא ראיות כאלה. הולר פנה אל הוותיקן כדי לבדוק את הארכיונים שלהם מ-1889, שבהם התחקיר של האפיפיור הגיע למסקנה שרק כדור אחד נורה. בהיעדר ראיות משפטית לכדור שני, הולר פיתח את התאוריה שווטסרה מתה בטעות, כנראה כתוצאה מהפלה, וזה היה רודולף שירה בעצמו. רבים דוחים תאוריה זו.
ב-1991 נפרץ הקבר בפעם השלישית, הפעם על ידי הלמוט פלצלסטיינר, סוחר רהיטים מלינץ, שפיתח אובססיה לפרשת מאיירלינג. פלצלשטיינר הוציא את העצמות בלילה לצורך בדיקה משפטית פרטית על חשבונו, שהתקיימה רק בפברואר 1993. פלצלסטיינר אמר לבוחנים כי השרידים הם של קרוב משפחה שלו שנהרג לפני כמאה שנה, אשר אולי נורה בראשו או נדקר. הבודקים אכן אישרו שאפשרי שהגופה נורתה, אולם מכיוון שהגולגולת הייתה במצב של התפוררות, לא יכלו להכריע בבירור. העצמות הוחזרו לקברם באוקטובר 1993. סיפורו של פלצלשטיינר דלף לעיתונות, והוא נאלץ לשלם קנס של 2,000 אירו למנזר במאיירלינג.
הערות שוליים

↑  מידע על פון וטסרה
↑  מידע על הלנה בלטאזי
↑  Lónyay, Károly (1949). Rudolf: The Tragedy of Mayerling. Hamish Hamilton. p. 131.
1 2  Mayerling Journal; Lurid Truth and Lurid Legend: A Hapsburg Tale
↑  מכתב שהתגלה בכספת פתר את החידה מאחורי אחד מסיפורי האהבה הגדולים בכל הזמנים, ג'ני בלו, חורים ברשת, 2.8.15
↑  "Heritage
History - Homeschool History Curriculum - Elizabeth - Empress of
Austria by George Upton": Death of Crown Prince Rudolf
↑  Leichnam von Mary Vetsera gestohlen - oesterreich.ORF.at
| --- | --- |
בקרת זהויות :  NLI: 987007269682105171  PLWABN: 9810632391305606  BIBSYS: 90575008  BnF: cb11972495d (data)  GND: 118626752  ISNI: 0000 0000 7147 6429  LCCN: n50053136  NDL: 00692684  NKC: jn20000701894  NTA: 071387897  SUDOC: 027748677  VcBA: 495/139799  VIAF: 348149196535574792256   WorldCat (עם VIAF): 348149196535574792256 
הקבר בהייליגנקרויץ
משלחת מס' 3 לתחנת החלל הבין-לאומית

חברי המשלחת
תג המשלחת
תחנת החלל בדצמבר 2001
משלחת מס' 3 (באנגלית: Expedition 3) הייתה משלחת לתחנת החלל הבין-לאומית שפעלה מ-12 באוגוסט 2001 ועד ל-15 בדצמבר 2001. זו הייתה המשלחת השלישית לתחנת החלל הבין-לאומית. מפקד המשלחת היה פרנק קלברטסון מארצות הברית. פעילות המשלחת נמשכה 123 ימים.
הרכב המשלחת

| שם | תפקיד | חללית הגעה | 12> 8.2001–15.12.2001 | חללית חזרה | הערות |
| --- | --- | --- | --- | --- | --- |
| ארצות הברית פרנק קלברטסון | מפקד | STS-105 |  | STS-108 | מפקד משלחת מס' 3 |
| רוסיה ולדימיר דז'ורוב | מהנדס טיסה | STS-105 |  | STS-108 | חבר משלחת מס' 3 |
| רוסיה מיכאיל טיורין | מהנדס טיסה | STS-105 |  | STS-108 | חבר משלחת מס' 3 |
רקע

בתחילת פעילות המשלחת תחנת החלל הבין-לאומית כללה 5 מודולים: זאריה, זבזדה, יוניטי, דסטיני ומודול קווסט. לצורכי תחזוקה פעל זרוע רובוטי קנדארם2 בחלר האמריקאי. במהלך פעילות המשלחת התווסף מודול פירס ו-2 מנופים מדגם STRELA בחלק הרוסי.
פעילות המשלחת

פעילות המשלחת החלה ב-10 באוגוסט עם הגעה לתחנת החלל הבין-לאומית של מעבורת החלל דיסקברי בפיקוד סקוט הורוביץ במשימה STS-105. מעבורת עגנה במודול "דסטיני". בעותה עת התחנת החלל פעלה משלחת מס' 2. עם החללית הגיע מודול לוגיסטי רב תכליתי "לאונרדו" עם מטען של 5,385 ק"ג. כמו כן הגיעו חברי משלחת מס' 3 לתחנת החלל הבין-לאומית. צוות החללית ביצע 2 פעילויות חוץ רכביות להתקנת ציודים חדשים בחלק החיצוני של תחנת החלל. כמו כן מטען שהגיע במודול לוגיסטי הועבר לתחנת החלל, ומודול לוגיסטי הועמס ב-3,717 ק"ג ציוד ומצרכים לא נחוצים להעברה חזרה לכדור הארץ.
ב-20 באוגוסט מעבורת החלל "דיסקברי" עזבה את תחנת החלל עם חברי משלחת מס' 2. אחריות על תחנת החלל הועברה למשלחת מס' 3.
ב-22 באוגוסט חללית מטען פרוגרס M1-06 (הייתה מחוברת ממאי 2001) נותקה מתחנת החלל ונשפרה בכניסה לאטמוספירה.
ב-23 באוגוסט לתחנת החלל הגיע חללית מטען פרוגרס M-45. החללית התחברה למודול "זבזדה". על החללית היו כ-2,561 ק"ג מטען. החללית הייתה מחוברת לתחנת החלל עד נובמבר 2001.
ב-15 בספטמבר לתחנת החלל הגיע חללית מטען פרוגרס MS01. החללית התחברה למודול "זבזדה". על החללית הגיע מודול "פירס" וציודים נוספים לרבות ציוד מדעי הנדרש לביצו עתוכנית andromeda בהמשך
ב-26 בספטמבר חללית מטען פרוגרס MS01 נותקה מתחנת החלל ונשפרה בכניסה לאטמוספירה.
ב-8 באוקטובר דז'ורוב וטיורין ביצעו פעילות חוץ רכבית שנמשכה כ-5 שעות. לראשונה בוצע שימוש במודול "פירס". בוצעו פעילויות לשילוב המודול במערכות תחנת החלל. החלה התקנת מנוף STRELA על המודול.
ב-19 באוקטובר בוצע שינוי מיקום עגינה של חללית סויוז TM-32 והיא חוברה למודול "פירס".
ב-15 באוקטובר דז'ורוב וטיורין ביצעו פעילות חוץ רכבית שנמשכה כ-6 שעות. בוצעו התקנות ציוד בחלק החיצוני של תחנת החלל לרבות הפעלת מנוף STRELA.
ב-12 בנובמבר דז'ורוב וקלברסטון ביצעו פעילות חוץ רכבית שנמשכה כ-5 שעות. בוצע התקנת אנטנה חדשה.
ב-22 בנובמבר חללית מטען פרוגרס M-45 נותקה מתחנת החלל ונשפרה בכניסה לאטמוספירה.
ב-23 באוקטובר לתחנת החלל הגיע חללית סויוז TM-33 בפיקוד ויקטור אפנסייב. החללית התחברה למודול "זאריה". בצוות החללית הייתה קלודי אניירה, נציגה של סוכנות החלל האירופית ראשונה בתחנת החלל. במהלך שהות בתחנת החלל היא ביצע תוכנית שהוכנה עבורה בסוכנות.
ב-31 באוקטובר חללית "סויוז TM-32" עזבה את תחנת החלל עם צוות שהגיע לחלל לפני שבוע בחללית "סויוז TM-33". חללית "סויוז TM-33" נותרה כחללית חירום.
ב-28 בנובמבר לתחנת החלל הגיע חללית מטען פרוגרס M1-7. החללית התחברה למודול "זבזדה". תהליך עגינה לא הושלם עקב קיום גוף זר ביחידת עגינה. לסילוק גוף זה ב-3 בדצמבר בוצע פעילות חוץ רכבית. לאחר הסילוק תהליך עגינה הושלם. על החללית היו כ-2,468 ק"ג מטען. החללית הייתה מחוברת לתחנת החלל עד מרץ 2001.
ב-3 בדצמבר דז'ורוב וטיורין ביצעו פעילות חוץ רכבית שנמשכה כ-6 שעות. בוצעה סילוק גוף זר מיחידת עגינה.
ב-5 בדצמבר לתחנת החלל הגיע מעבורת החלל אנדוור בפיקוד דומיניק גורי במשימה STS-108. החללית התחברה למודול דסטיני. עם החללית הגיע מודול לוגיסטי רב תכליתי "רפאלו" עם מטען של 5,142 ק"ג. כמו כן הגיעו חברי משלחת מס' 4 לתחנת החלל הבין-לאומית. צוות החללית ביצע פעילות חוץ רכבית להתקנת ציודים חדשים בחלק החיצוני של תחנת החלל. כמו כן מטען שהגיע במודול לוגיסטי הועבר לתחנת החלל, ומודול לוגיסטי הועמס ב-4,611 ק"ג ציוד ומצרכים לא נחוצים להעברה חזרה לכדור הארץ.
חברי המשלחת ביצעו עשרות ניסויים מדעיים בתחומים שונים.
ב-15 בדצמבר מעבורת חלל עזבה את תחנת החלל עם חברי המשלחת.
אחריות על תחנת החלל הועברה למשלחת מס' 4.
הערות שוליים

↑  חללית מטען פרוגרס M1-06
↑  חללית מטען פרוגרס M-45
↑  פרוגרס MS01
↑  משימת Andromede
↑  חללית מטען פרוגרס M1-07
מרצ תל אביב-יפו

| --- | --- |

 מדינה:  ישראל 
 מנהיגים:  מיכאל רועה, יעל דיין, מיטל להבי, ניצן הורוביץ
 אפיון:  הסניף המוניציפלי של מפלגת מרצ
 אותיות:  מרצ
 שיא כוחה:  6 מנדטים במועצה (המועצה ה-20)
 מרצ תל אביב-יפו
 
מרצ תל אביב-יפו היא הרשימה העירונית של מפלגת מרצ בעיר תל אביב-יפו. המפלגה התחרתה בכל הבחירות המוניציפליות מאז שנת 1998, כאשר הישג השיא שלה היה בשנת 2013,‏ 6 מנדטים מתוך 31 חברי מועצה (19.35%).
לאורך השנים הנהיגו אותה 3 ראשי סיעה, וכיהנו מטעמה 6 סגני ראש עירייה. יו"ר הסיעה הנוכחית היא חברת המועצה מיטל להבי, שמכהנת כסגנית ראש העירייה. ראש הסניף הנוכחי הוא אורי אנזנברג (החל ממאי 2018).
היסטוריה > בחירות 1993 ו-1998

סיעת מרצ בכנסת הוקמה בשנת 1992 על ידי איחוד של המפלגות רצ, מפ"ם וחלק מ"שינוי" בראשותו של אמנון רובינשטיין, והשתתפה לראשונה בבחירות לכנסת השלוש עשרה באותה שנה. למהלך בכנסת היו גם השפעות על הפוליטיקה המוניציפלית, ולקראת הבחירות העירוניות בשנת 1993 רצו שלוש המפלגות ברשימה משותפת, אך עם מוסדות פנימיים נפרדים. הרשימה זכתה ל-3 מנדטים, אחד לכל מפלגה: מרדכי וירשובסקי נציג רצ, מיכאל רועה נציג מפ"ם, ומאיר ברימן נציג שינוי.
בבחירות 1998 התמודדה לראשונה מרצ תל אביב-יפו כמפלגה מאוחדת, בהנהגת מיכאל רועה. מרצ זכתה ב-4 מנדטים. בנבחרים מטעם מרצ הייתה מיכל עדן, הלסבית וחברת קהילת הלהט"ב הראשונה בהיסטוריה של ישראל שנבחרה לתפקיד של חברת מועצה. בשנת 2002 התפטר רועה מתפקיד סגן ראש העיר, ובבחירות הפנימיות זכה ג'ימי טורק להחליפו למשך הזמן הקצר עד הבחירות בשנת 2003.
היסטוריה > בחירות 2003

בבחירות 2003 הוצבה יעל דיין בראש הסניף, והביאה אותו לידי הישגו הטוב ביותר-5 מנדטים במועצה, אחד יותר מרשימתו של ראש העיר תל אביב אחת. לאחר הבחירות נכנסה מרצ לקואליציה של רון חולדאי, דיין מונתה לסגנית ראש העיר וחבר המועצה איתי פנקס (שהיה להומו הראשון שנבחר כחבר מועצה) מונה ליו"ר השפד"ן. במהלך הקדנציה התערערה סיעת מרצ, כאשר פנקס וכחלון נטשו אותה לטובת סיעתו של חולדאי.בבחירות לראשות הסניף הביסה מיטל להבי את יעל דיין, והובילה את מרצ ליציאה מהקואליציה. דיין עברה בתגובה לסיעתו של חולדאי. כך קרה, שמסיעה של 5 מנדטים, תמכו במרצ ביציאה לבחירות 2 חברי מועצה בלבד.
היסטוריה > בחירות 2008

בבחירות 2008 עברה הרשימה שינוי משמעותי, כאשר מלבד יו"ר הסניף להבי כל המתמודדים היו חדשים: תמר זנדברג, אז מרצה צעירה במקום השני, אחמד משרהוואי תושב יפו במקום השלישי, ערן לב הפעיל בקהילת הלהט"ב במקום הרביעי ועופרה גולן הגמלאית במקום החמישי. הרשימה זכתה ל-3 מנדטים ולהבי, זנדברג ומשרהוואי נכנסו למועצה. מרצ הייתה חלק מהקואליציה ולהבי כיהנה כסגנית ראש העיר עד ליוני 2012, עת פרשה בשל התנהלותו של חולדאי מול המחאה החברתית. בפברואר 2013 החליף לב את זנדברג שנבחרה אל הכנסת ה-19 מטעם מרצ.
היסטוריה > בחירות 2013

בבחירות לשנת 2013 העמידה המפלגה לראשונה מועמד מטעמה לתפקיד ראש עיריית תל אביב-יפו, חבר הכנסת ניצן הורוביץ שזכה לכ-38% אחוזי תמיכה, והפסיד לראש העיר המכהן רון חולדאי. מרצ הפכה למפלגה הגדולה במועצה, עם הישג שיא של 6 מנדטים. חברי הרשימה בבחירות אלה שנבחרו למועצה: מיטל להבי, מהרטה ברוך-רון, ד"ר אפרת טולקובסקי, גבי לסקי, מיקי גיצין ואיתי פנקס.
היסטוריה > בחירות 2018

לקראת בחירות 2018 הודיעה יו"ר הסיעה, מיטל להבי, כי תתמודד גם על ראשות העיר, אולם ב-27 בספטמבר פרשה מהמירוץ והודיעה כי תתמודד במסגרת הרשימה בלבד על מקום במועצת העיר. רשימת מרצ למועצת העיר נבחרה בבחירות מקדימות במאי 2018 ולאחר שינויים שנערכו בה כללה לקראת הבחירות מלבד להבי את איתי פנקס ארד במקום השני, סיגל ויצמן במקום השלישי, גבי לסקי במקום הרביעי ורעות נגר במקום החמישי. בבחירות עצמן זכתה מרצ בשלושה מנדטים.
נבחרי ציבור מטעם הסניף > חברי מועצה

במועצת העירייה של תל אביב יפו יש 31 מושבים. להלן. מפורטים מספר המנדטים שהכניסה סיעת מרצ לכל אחת מהמועצות ושמות חברי המועצה מטעמה:
3 מנדטים: מרדכי וירשובסקי, מיכאל רועה, מאיר ברימן
4 מנדטים: מיכאל רועה, מיכל עדן, ג'ימי טורק, ד"ר צופיה מלר
5 מנדטים: יעל דיין, איתי פנקס, מיטל להבי, ג'ימי טורק, יפה כחלון (פנקס וכחלון פרשו במהלך הקדנציה לסיעתו של רון חולדאי)
3 מנדטים: מיטל להבי, תמר זנדברג, אחמד משרהוואי, ערן לב (לב נכנס למועצה לאחר בחירתה של זנדברג לכנסת ה-19 בינואר 2013)
6 מנדטים: מיטל להבי, מהרטה ברוך-רון, אפרת טולקובסקי, גבי לסקי, מיקי גיצין, איתי פנקס (חבר הכנסת לשעבר ניצן הורוביץ שעמד בראש הרשימה במהלך הבחירות, פרש עת שהפסיד את ראשות העירייה לרון חולדאי)
3 מנדטים: מיטל להבי, איתי פנקס ארד, סיגל ויצמן, ענת בן-לוי יליזרוב (יליזרוב נכנסה למועצה לאחר התפטרותו של פנקס ארד עקב חשדות פליליים נגדו בחודש נובמבר 2021)
5 מנדטים: מיטל להבי, דייבי דישטניק, נח עפרון, הדס רגולסקי, רעות נגר,  בן חושן (צפוי להחליף את רעות נגר ביוני 2026 כחלק מהסכם רוטציה).
נבחרי ציבור מטעם הסניף > סגני ראש העיר מטעם הסיעה

| שם | התחלת כהונה | סיום כהונה |
| --- | --- | --- |
| מיכאל רועה | 1998 | 2002 |
| ג'ימי טורק | 2002 | 2003 |
| יעל דיין | 2003 | 2008 |
| מיטל להבי | 2008 | מכהנת |
| מהרטה ברוך-רון | 2014 | 2018 |
נבחרי ציבור מטעם הסניף > ראשי הסיעה

| שם | התחלת כהונה | סיום כהונה |
| --- | --- | --- |
| מיכאל רועה | 1998 | 2003 |
| יעל דיין | 2003 | 2008 |
| מיטל להבי | 2008 | מכהנת |
ראשי הסניף

יושב ראש הסניף המכהן הוא אורי אנזנברג, שניצח בבחירות לראשות הסניף במאי 2018.
קדמו לו בתפקיד ראשי הסניף הבאים:
| שם | תחילת כהונה | סיום כהונה |
| --- | --- | --- |
| מיכאל רועה | 1998 | 2003 |
| יעל דיין | 2003 | 2008 |
ישראל כהן: 2008
| מיטל להבי | 2009 | 2011 |
| עופר ז'בנר | 2011 | 2014 |
| אייל נעמן טל | 2014 | 2017 |
| אמרי קלמן | 2017 | 2018 |
| אורי אנזנברג | 2018 | מכהן |
סניף תל אביב יפו של מרצ פעל שנים רבות ברחוב פינסקר בתל אביב, משם הועבר לבית המפלגה בשכונת יד חרוצים. כיום פעילות הסניף מתבצעת במקומות שונים בעיר, ודיווחים על המפגשים ניתן למצוא בעמוד הפייסבוק של הסניף או באתר מרצ.
הערות שוליים

↑  פרסום ראשון: איתי פנקס עוזב את מרצ באתר Gogay, ‏8 בפברואר 2006
↑  יגאל חי, בחירות בסניף מרצ בת"א: מיטל להבי הביסה את יעל דיין, באתר הארץ, 21 במאי 2008
↑  חגי מטר, דרמה בעיריית ת"א: מרצ פורשת מהקואליציה של חולדאי, באתר nrg‏, 26 ביוני 2012
↑  סיון שדמון, ח"כ תמר זנדברג: "רוצה לקדם תחבורה ציבורית בשבת", באתר nrg‏, 26 בינואר 2013
↑  אילן ליאור, ניר חסון, מרצ נערכת לבחירות המקומיות: ארבע נשים ברשימה בת"א, אללו הודח בי-ם, באתר הארץ, 30 במאי 2013
↑  אמנון הררי, מיטל להבי תרוץ לראשות העיר: "חולדאי – תודה ולהתראות", באתר time out‏, 16 במאי 2018
↑  הודעת הפרישה של מיטל להבי, מתוך דף הפייסבוק של להבי, 27 בספטמבר 2018
מרי ויגמן

| --- | --- |

 לידה:  13 בנובמבר 1886 הנובר, הרייך הגרמני 
 פטירה:  18 בספטמבר 1973 (בגיל 86) ברלין המערבית, אזורי הכיבוש בגרמניה 
 מדינה:  גרמניה 
 מקום קבורה:  אוסטפרידהוף 
 מעסיק:  בית הספר הגבוה למוזיקה ולתיאטרון בלייפציג 
 פרסים והוקרה:  פרס האמנות של ברלין (1952)  פרס שילר של מנהיים (1954)  צלב המפקד במסדר ההצטיינות של הרפובליקה הפדרלית של גרמניה  צלב המפקד של מסדר המצוינות של הרפובליקה הפדרלית של גרמניה 
 
מרי ויגמן
מרי ויגמן (בגרמנית: Mary Wigman; ‏13 בנובמבר 1886, הנובר, האימפריה הגרמנית – 18 בספטמבר 1973, מערב ברלין, גרמניה המערבית) הייתה רקדנית וכוריאוגרפית גרמנייה, שהייתה חלוצת המחול האקספרסיוניסטי, הריפוי דרך מחול ואימון בתנועה ללא נעלי בלט. היא דמות בולטת במחול מודרני ולימים נחשבה אחת הדמויות הסמליות ביותר של תרבות רפובליקת ויימאר.
ציור מאת ארנסט לודוויג קירכנר של מרי ויגמן רוקדת
ביוגרפיה

קרולינה סופי מארי ויגמן נולדה בהאנובר, האימפריה הגרמנית. היא החלה לרקוד בגיל מאוחר יחסית, לאחר שראתה שלושה תלמידים של אמיל ז'אק-דלקרוז, אשר לימד מוזיקה דרך שלושה עקרונות: סולפג', אלתור, יוריתמיקה. עוד חוויה שקירבה אותה למחול הייתה קונצרט יחיד של גרטה ויזנטל.
בשנת 1913, הכירה את רודולף פון לאבאן, ובהנחייתו פיתחה טכניקת תנועה שהתבססה על ניגודים: מתיחה וכיווץ, משיכה ודחיפה. במהלך מלחמת העולם הראשונה עבדה כעוזרת של פון לאבאן בלייפציג. בשנת 1918 עברה התמוטטות עצבים.
בשנת 1920, הקימה ויגמן בדרזדן בית ספר למחול שזכה לכינוי "בית הספר המרכזי בדרזדן" או פשוט "בית הספר של מרי ויגמן", שהפך מרכז למחול אקספרסיוניסטי. התקיימה יריבות ותחרות בינו לבין בתי הספר הוותיקים למחול בדרזדן, ובמיוחד מול בית הספר של גרט פאלוקה.
היא לימדה או שיתפה פעולה עם רקדנים וכוריאוגרפים ידועים, בהם איבון גאורגי, האניה הולם, האראלד קרויצברג, מקס טרפיס, אירנה לין, אליזבט וינר, סוניה רביד, מרגרטה ואלמן, אינגה וייס, אורסולה קיין ומטה וידמר.
ויגמן ערכה מסע הופעות עם להקת הרקדנים שלה בארצות הברית בשנת 1930. תלמידים שלה יסדו בית ספר למחול בניו יורק בשנת 1931. להקות מחול קומוניסטיות בניו יורק בשנות השלושים הושפעו מהכוריאוגרפיה שלה.
בית הספר של מרי ויגמן התקיים משנת 1920 עד 1942, והמשיך לפעול תחת השלטון הנאצי, ובהתאם להנחיות הממשלה פיטרה את הרקדנים והרקדניות היהודים שעבדו עבורה.
לאחר מלחמת העולם השנייה חודשה פעילות בית הספר בהנהלת דורה הויר.
ראו גם

רפובליקת ויימאר
אקספרסיוניזם
איזדורה דאנקן
מחול מודרני
מחול אקספרסיוניסטי
הערות שוליים

↑  ריינר מצגר, ברלין בשנות העשרים: אמנות ותרבות 1918-33 (אנגלית), לונדון, 2007, עמ' 160.
↑  ו"ה מיד, יותר מסתם תנועה - יוריתמיקת דאלקרוז (אנגלית), בכתב העת Music Educators Journal, כרך 82 גיליון 4, 1996, עמ' 38-41.
1 2  לינקולן קירסטין, מחול (אנגלית), הוצאת Dance Horizons, ניו יורק 1977, בפרק "המחול הקלאסי העכשווי".
↑  מרי אן סנטוס ניוהול, מרי ויגמן, הוצאת רוטלג', לונדון 2009.
↑  קרל טפפר, פטר רייכל, גבריאלה פוסטובקה, פרנק-מנואל פטר, איבון הרט, תומאס קופש, קת'לין בירגלט, מוריאל פאבר, היידה לאזארוס, מבחר תעודות על בית הספר של ויגמן, דרזדן, בין 1924 ל-1937 (אנגלית), ארכיון המחול הגרמני, קלן, הוצאת SK Stiftung Kultur, 2003.
↑  ג'ון מרטיין, ליגת המחול הקבוצתי של העובדים (אנגלית), בתוך הניו יורק טיימס, 24 בדצמבר 1934.
↑  איזה פארטש-ברגזון, מחול מודרני בגרמניה ובארצות הברית: זרמי-חליפין והשפעות (אנגלית), הוצאת Harwood Academic Publishing, 1994, ISBN 3718655578.
| --- | --- |
בקרת זהויות :  NLI: 987007575402605171  PLWABN: 9810577351705606  BIBSYS: 90122689  BnF: cb12052035m (data)  CANTIC: a10288880  CiNii: DA0348278X  GND: 118807242  HDS: 048138  ISNI: 0000 0003 6849 4847  LCCN: n82225131  LNB: 000190769  MusicBrainz: 0adfe98e-7347-4fd7-86ba-171a67917601  NDL: 00460888  NKC: xx0163940  NLA: 35607226  NLK: KAC2018N4298  NTA: 073146463  RERO: 02-A003974672  SNAC: w6s75pb1  SUDOC: 028747585  TLS: Mary_Wigman  Trove: 1012924  ULAN: 500433992  VIAF: 32015522   WorldCat (עם VIAF): 32015522 
הסטודיו למחול של מרי ויגמן, מערב ברלין, 1959.
מרי ובסטר

| --- | --- |
 לידה:  שנות ה־20 של המאה ה־17 אנגליה 
 פטירה:  1696
 מדינה:  מסצ'וסטס
 מקום מגורים:  הדלי
 כינויים נוספים:  ״מרי חצי תלויה״
 ידועה בשל:  הואשמה במעשי כשפים
 בן זוג:  ויליאם ובסטר
 
מרי ובסטר (1624–1696) הייתה אישה מניו אינגלנד שהואשמה במעשי כשפים. ידועה בכינוי ״מרי חצי תלויה״ לאחר ששרדה ניסיון לינץ' מצד שכניה שראו בה מכשפה.
חייה

מרי ובסטר לבית ריב נולדה באנגליה. שנת לידתה אינה ידועה אך רישומים שונים מעלים כי נולדה בין השנים 1617–1624. אביה היה תומאס ריב, וכך נקרא גם אחיה. אמה הייתה האנה רו ריב. משפחתה של מרי היגרה לעיירה ספרינגפילד במושבה מסצ׳וסטס ביי.
בשנת 1670 התחתנה מרי עם ויליאם ובסטר והשניים גרו בעיירה פוריטנית בשם הדלי במסצ'וסטס. היא הייתה בת 46, הוא בן 53. אין רישומים כי לזוג היו ילדים, אולם נאמר עליהם שהיו קשיי יום וחיו בבית קטן ולעיתים נזקקו לעזרה מאחרים.
שכניה של מרי נהגו לכנות אותה מכשפה והאשימו אותה בכישוף הצאן והסוסים שלהם, כדי שאלו לא יעברו ליד ביתה. הפוריטנים האמינו כי אם ״יפריעו” לנשים, כלומר יכו או יקשרו אותן, הדבר ימנע מהן להטיל כשפים. ואכן, שכניה של מרי נהגו לחפש אחריה ולהכותה על מנת שהצאן והסוסים יוכלו לעבור ליד ביתה.
משפט

ב-1 ביוני 1683, בעודה בת 60 בערך, הואשמה מרי ב״חשד לעשיית מעשי כשפים״ והובאה למשפט בפני חבר מושבעים בבוסטון. אולם האשמות אלו בוטלו באופן רשמי, ומרי נמצאה חפה מפשע ושוחררה.
למרות שבית המשפט פסל את המקרה של מרי וזיכה אותה, בני העיירה הדלי המשיכו להאשים אותה בכשפים ולהתנכל לה. שכניה ניסו להוציא אותה להורג בתליה בעצמם, אולם היא שרדה, מה שגרם להם לחשוד עוד יותר בכך שהיא מכשפה.
בשנת 1684, אדם בשם פיליפ סמית האשים את מרי בכך שהיא גורמת למחלתו ופועלת בשיתוף עם השטן. סמית היה שופט, כומר ונציג העיירה הדלי. אנשי העיירה הפוריטניים האמינו באותם זמנים כי כאשר אדם נופל למשכב, בעיקר כאשר מדובר באדם טוב, זה בעקבות עונש מאלוהים או בגלל מעורבות של השטן. במקרה של סמית, האמינו אנשי העיירה וחבריו כי מרי עומדת מאחורי מחלתו ומותו.
קוטון מת'ר היה כומר ואיש ציבור מוכר ומקושר היטב. הוא היה ידוע בתמיכתו בציד מכשפות. לאחר מותו של סמית, פרסם מת׳ר תיאורים בנוגע להאשמות של סמית, מחלתו ומותו. יחד עם אנשי העיירה הדלי, הוא האמין מעל לכל ספק כי מרי היא האחראית למותו של סמית באמצעות ״כשפים נוראיים״. מת׳ר סיפר בספרו משנת 1702 כיצד חבריו של סמית ״הטרידו את האישה״ בשלושה או ארבעה מקרים שונים, והדגיש כי רק אז יכל סמית לישון בנחת.
תומאס הטצ׳ינסון, מושל המושבה מסצ׳וסטס ביי והיסטוריון, תיאר בספרו ״ההיסטוריה של מושבת מסצ׳וסטס ביי״ (1764) מה אירע למרי: ״בזמן שפיליפ סמית שכב חולה, מספר בחורים נמרצים ניסו לעשות ניסוי באישה הזקנה. הם גררו אותה מחוץ לבית, תלו אותה עד שכמעט מתה, הורידו אותה, גלגלו אותה לפעמים בשלג, בסוף קברו אותה בו, ואז השאירו אותה שם. אבל רצה הגורל והיא שרדה ואילו האיש העצוב מת״.
מרי שרדה את ניסיונות הלינץ׳ שעברה והמשיכה לחיות עוד 11 שנה לאחר מותו של סמית, עד שמתה בערך בגיל 70, בשנת 1696.
בתרבות

אחת מצאצאיה של מרי ובסטר היא הסופרת הקנדית מרגרט אטווד, שכתבה עליה שיר בשם ״מרי חצי תלויה״ (1995) והקדישה לה את ספרה ״מעשה השפחה״.
הערות שוליים

1 2  Leslie Landrigan, Mary Webster, the Witch of Hadley, Survives a Hanging, New England Historical Society, ‏2017-10-04 (באנגלית אמריקאית)
1 2  Bridget M. Marshall, Mary (Reeve) Webster, University of Massachusetts Lowell, ‏May 2003
↑  Colonial Society of Massachusetts, Transactions, The Society, 1907. (באנגלית)
משחק אינדי

צילומי מסך ממספר משחקי אינדי: Flotilla, Broforce, Celeste, Kentucky Route Zero, Tacoma, ו-Alto's Adventure.
משחק אינדי או משחק עצמאי (באנגלית: indie game) הוא משחק וידאו המפותח על ידי יוצרים עצמאיים ללא תמיכה כספית של חברת הפצה מממנת. המונח "אינדי" הוא קיצור ל-"independent" (עצמאי). משחקי אינדי מתמקדים לרוב בחדשנות ובהפצה דיגיטלית, ולמרות היותם עצמאיים, חלקם רווחיים מאוד, דוגמת המשחקים אנדרטייל, Braid ומיינקראפט. משחקי אינדי של Supergiant Games זכו בנוסף להצלחה מסחרית גם למספר פרסים בתחום משחקי מחשב.
אין הגדרה עם קונצנזוס למושג "משחק אינדי", אולם רוב משחקי האינדי חולקים כמה מאפיינים דומים. משחקי אינדי מפותחים על ידי יחידים, קבוצות קטנות או חברות עצמאיות קטנות שהוקמו עבור המשחק. לרוב, משחקים אלו לא נתמכים כלכלית על ידי מוציא לאור בגלל הסיכון הרב הקיים בהצלחתם הכלכלית, ולכן לרוב תקציבם דל מאוד או כלל לא קיים. המשחקים מתאפיינים ביצירתיות רבה, מאחר שהמפתחים לא נדרשים לאישור המוציא לאור או לאישור בעלי השליטה, והם אינם מוגבלים לתקציב מסוים.
ראו גם

ערכים על משחקי אינדי
משלחת מס' 64 לתחנת החלל הבין-לאומית

חברי המשלחת
חברי המשלחת שהגיעו בחללית "סויוז MS-18"
תג המשלחת
חיבור יחידה חדשה לשחרור לוויינים
משלחת מס' 64 (באנגלית: Expedition 64) הייתה משלחת לתחנת החלל הבין-לאומית שפעלה מ-21 באוקטובר 2020 ועד ל-17 באפריל 2021. מפקד המשלחת היה סרגיי ריז'יקוב מרוסיה. המשלחת פעלה במשך 177 ימים.
במהלך פעילות המשלחת מתכונת תחנת החלל לתחנת החלל התווספה יחידה Bishop NanoRacks Airlock לשחרור לוויינים לחלל.